《悼贤诗》
宋代·刘彝

良畴十顷接晴烟，曾假过侯救旱年。
俸麦一车开德济，流民千里荷生全。
人嗟逝水今亡已，俗感遗风尚泣然。
独对老僧谈旧事，斜阳春色漫盈川。

作者简介：（1017—1086）福州闽县人，字执中。幼从胡瑗学。仁宗庆历六年进士。为朐山令，有惠政。神宗时除都水丞，改知虔州，著《正俗方》，以医易巫。加直史馆，知桂州。以禁与交阯人互市而失钦、廉、邕三州坐贬，除名为民。哲宗元祐初召还，卒于道。有《七经中义》、《水经注》、《明善集》、《居阳集》等。